Varde Kommune er en del af den Servicemålaftale Kommunernes Landsforening og regeringen indgik i 2016 omkring sagsbehandlingstider for bla. byggeansøgninger. Dette betyder, at Varde Kommune altid stræber efter at behandle en byggeansøgning indenfor flg. servicemål:
Simple konstruktioner:             40 dage
Enfamilieshuse:                          40 dage
Industri- og lagerbygninger:    50 dage
Etagebyggeri, erhverv:              55 dage
Etagebyggeri. Boliger:               60 dage
Ansøgninger om lovliggørelse af allerede opført byggeri er undtaget fra aftalen om servicemål.
Landzonetilladelser har et servicemål på 30 arbejdsdage inklusive høring af berørte parter. Dertil skal lægges 4 ugers klagefrist før der må udstedes en eventuel byggetilladelse.
Servicemålet for landzonetilladelser kan vi ikke overholde pt. pga. et stigende antal ansøgninger om opstilling af vedvarende energianlæg i det åbne land. Der må pt. påregnes en sagsbehandlingstid på ca. 4 måneder.
Aftalen om servicemål mellem Kommunernes Landsforening og regeringen kan findes her (åbner nyt vindue)